Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 377/11/8802	Košice I, 22.10.2014
EEČ : 2-63-337-2014

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 25.8.2011, spisová značka 2 Pv 377/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na XXXXX u predajcu TESCO STORES SR, a.s., Kamenné nám. č. 1/A, Bratislava, v presne nezistenom čase dňa 19.11.2009, predstierajúc splnenie podmienok na poskytnutie úveru, vylákala od spoločnosti XXXXX, a.s., XXXXX 7434/147, XXXXX, IČO: XXXXX úver vo výške 320,- Eur tak, že v úverovej zmluve uviedla nepravdivé údaje o svojom zamestnaní, pričom doposiaľ uhradila len jednu splátku úveru vo výške 24,72 Eur, čím pre spoločnosť XXXXX., XXXXX, IČO: XXXXX spôsobila škodu vo výške 358,13 Eur.   

Uznesením prokurátora Okresnej prokuratúry XXXXX I zo dňa 25.8.2011, spisová značka 2 Pv 377/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
Uznesením vyšetrovateľky Odboru kriminálnej polície Okresného riaditeľstva Policajného zboru v Košiciach, ČVS: ORP-1400/5-OEK-KE-2011 zo dňa 27.6.2011 bolo podľa § 199 ods. 1 Trestného poriadku začaté trestné stíhanie a súčasne bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa   § 222 ods. 1 Trestného zákona pre skutok, že v Košiciach na XXXXX u predajcu TESCO STORES SR, a.s., Kamenné nám. č. 1/A, Bratislava, v presne nezistenom čase dňa 19.11.2009, predstierajúc splnenie podmienok na poskytnutie úveru, vylákala od spoločnosti XXXXX, a.s., XXXXX, XXXXX, IČO: XXXXX úver vo výške 320,- Eur tak, že v úverovej zmluve uviedla nepravdivé údaje o svojom zamestnaní, pričom doposiaľ uhradila len jednu splátku úveru vo výške 24,72 Eur, čím pre spoločnosť XXXXX, a.s., XXXXX, IČO: XXXXX spôsobila škodu vo výške 358,13 Eur.   

Po skončení skráteného vyšetrovania bolo uznesením Okresnej prokuratúry XXXXX I č.k. 2 Pv 377/11-5 zo dňa 25.08.2011 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku, podľa § 216 ods. 2 Trestného poriadku bola obvinenej určená skúšobná doba v trvaní 3 (tri) roky a súčasne bola obvinenej uložená povinnosť nahradiť poškodenej spoločnosti Home Credit Slovakia, a.s., XXXXX škodu vo výške 358,13 Eur v zmysle písomného uznania dlhu zo dňa 23.8.2011.
 
	Uznesenie o podmienečnom zastavení trestného stíhania nadobudlo právoplatnosť dňa 24.09.2011 a skúšobná doba obvinenej uplynula dňa 24.09.2014.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Z oznámenia poškodenej spoločnosti XXXXX a.s., XXXXX vyplynulo, že obvinená XXXXX škodu vo výške 389,72 EUR uhradila ešte dňom 09.07.2012.

Zo správy Okresného úradu XXXXX - okolie, odboru všeobecnej vnútornej správy, ako aj z odpisu registra trestov obvinenej je zrejmé, že obvinená sa v priebehu skúšobnej doby nedopustila žiadneho priestupku, ani trestného činu. Z lustrácie trestných stíhaní vedených na území SR je zrejmé, že proti obvinenej nie je v súčasnosti vedené žiadne trestné stíhanie. Z uvedených skutočností vyplýva, že obvinená teda splnila všetky podmienky podmienečného zastavenia trestného stíhania. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka